pythainlp/thai-wiki-dataset-v3 huggingface dataset:
พิมพ์ชนก แก้วลุ่มใหญ่

พิมพ์ชนก แก้วลุ่มใหญ่ (ชื่อเล่น มีน เกิดเมื่อวันที่ 23 พฤศจิกายน 2533) เข้าสู่วงการบันเทิงเริ่มจากการประกวดเวที ดัชชี่บอยแอนด์เกิร์ล 2009 หลังจากนั้นเธอก็เข้าประกวดนิตยสาร Candy  ต่อมาในปี 2558 เธอลงนามเซ็นสัญญาเป็นนักแสดงสังกัดช่อง 7 เอชดี และเธอก็ได้มีผลงานเรื่อง สาวน้อยซอนรจนา ไฟรักเกมร้อน เทพธิดาป่าคอนกรีต นายฮ้อยทมิฬ เป็นต้น
==ผลงาน==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทาง AIS PLAY
ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
=== ละครสั้น ===
ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
==อ้างอิง==
นักแสดงชาวไทย
อารามวอรอเนตส์

อารามวอรอเนตส์ (Mănăstirea Voroneț) เป็นอารามสมัยกลางในเมืองกูราฮูมอรูลุย ประเทศโรมาเนีย เป็นหนึ่งในบรรดาอารามประดับจิตรกรรมที่โด่งดังทางตอนใต้ของภูมิภาคบูโควีนาในเทศมณฑลซูชาวา อารามสร้างขึ้นโดยชเตฟันมหาราชแห่งมอลเดเวียในปี 1488 สร้างแล้วเสร็จใน 3 เดือน 3 สัปดาห์ให้หลัง เพื่อฉลองชัยชนะในยุทธการที่วัสลุย อารามมักได้รับการขนานนามว่าเป็น "โบสถ์น้อยซิสทีนแห่งตะวันออก" ด้วยงานจิตรกรรมฝาผนังบนผนังด้านนอกของโบสถ์ งานจิตรกรรมปูนเปียกที่วอรอเนตส์ใช้สีน้ำเงินเฉดหนึ่งเป็นหลัก เฉดสีน้ำเงินนี้กลายมาเป็นที่รู้จักในชื่อ "น้ำเงินวอรอเนตส์" (albastrul de Voroneț)
โบสถ์นี้เป็นหนึ่งในโบสถ์ประดับจิตรกรรมแห่งมอลเดเวียที่ได้รับการขึ้นทะเบียนเป็นแหล่งมรดกโลกของยูเนสโก
==ประวัติศาสตร์==
ไม่เป็นที่ทราบแน่ชัดถึงอายุของอารามตั้งแต่หลังแรก ตำนานบอกเล่าว่ากษัตริย์ชเตฟันมหาราช เมื่อครั้นประสบปัญหาคุกคามจากชาวเติร์กได้เดินทางมาพบกับฤๅษีดานียิล (Daniil Sihastrul) ที่อารามในวอรอเนตส์เพื่อขอคำแนะนำ ดานียิลบอกให้ชเตฟันอย่ายอมแพ้ในการศึกครั้งนี้ ครั้นได้รับชัยชนะแล้ว ให้สร้างอารามขึ้นที่วอรอเนตส์เพื่ออุทิศแด่นักบุญจอร์จ จารึกเหนือทางเข้าเดิมของโบสถ์นักบุญจอร์จ จุดที่ปัจจุบันเป็นพื้นที่นอกโถงทางเข้า (exonarthex) มีจารึกไว้ว่า: "ข้าพเจ้า ขุนศึกชเตฟัน ด้วยความเมตตากรุณาของพระเจ้า ผู้ครองมอลเดเวีย บุตรของบอกดัน ได้เริ่มก่อสร้างอารามแห่งวอรอเนตส์ขึ้น เพื่อถวายเกียรติแด่นักบุญจอร์จผู้ศักดิ์สิทธิ์และเลื่องชื่อ ผู้เป็นผู้พลีชนม์ที่กล้าหาญ..."
ในปี 1547 กรีกอรีเย รอชกา มุขนายกมหานครแห่งมอลเดเวีย ได้สร้างพื้นที่นอกโถงทางเข้าขึ้นที่ปลายฝั่งตะวันตกของโบสถ์ และมีคำสั่งให้ประดับตกแต่งผนังภายนอกของโบสถ์ด้วยจิตรกรรมฝาผนัง ตามที่มีบันทึกไว้บนประตู
วอรอเนตส์กลายมาเป็นที่รู้จักในฐานะสำนักอักษรวิจิตร ที่ซึ่งนักบวชเดินทางมาเรียนเพื่ออ่าน เขียน และแปลเอกสารทางศาสนา สำนักของวอรอเนตส์ได้ผลิตไบเบิลฉบับแปลเป็นโรมาเนียสองฉบับที่เป็นที่รู้จักดี คือ Codicele Voronețean ค้นพบในปี 1871 และ Psaltirea Voronețeană ค้นพบในปี 1882 ปัจจุบันเป็นสมบัติเก็บรักษาไว้ที่บัณฑิตยสถานโรมาเนีย
อารามถูกทิ้งร้างในหลังปี 1775 เมื่อราชรัฐของฮาพส์บวร์คผนวกตอนเหนือมอลเดเวียเข้ากับตนเอง ชุมชนสังฆะได้กลับมาสู่อารามอีกครั้งในปี 1991 และมีการพัฒนา ก่อสร้างถาวรวัตถุในโบสถ์เรื่อยมา
==อ้างอิง==
Kocój E., Świątynie, postacie, ikony. Malowane cerkwie i monastyry Bukowiny Południowej w wyobrażeniach rumuńskich, Kraków 2006, Wydawnictwo Uniwersytetu Jagiellońskiego, ss. 444, 120 pf, https://www.academia.edu/24331662/%C5%9Awi%C4%85tynie_postacie_ikony._Malowane_cerkwie_i_monastyry_Bukowiny_Po%C5%82udniowej_w_wyobra%C5%BCeniach_rumu%C5%84skich_Temples_persons_icons._Painted_churches_and_monasteries_of_South_Bukovina_in_Romanian_imagology_Wydawnictwo_Uniwersytetu_Jagiello%C5%84skiego_Krak%C3%B3w_2006_s._440
==แหล่งข้อมูลอื่น==
360° panoramic images from Voroneț Monastery
Romania's Painted Churches [http://www.romaniaphotos.ro/2010/01/voronet-monastery.html Photos from Romania : Monastery Voroneț
Photos of Mănăstirea Voroneț
Voroneț
The Holy Monastery of Voroneț Romania's National Institute for Research and Development in Informatics
Bucovina - Treasures and Tranquillity 
The Voroneț Monastery Rural Tourism in Romania
Voroneț Monastery
โบสถ์คริสต์ในประเทศโรมาเนีย
สิ่งก่อสร้างในเทศมณฑลซูชาวา
วัดเดิม

วัดเดิม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอพิมาย จังหวัดนครราชสีมา
วัดเดิมตั้งวัดเมื่อ พ.ศ. 2000 ได้รับพระราชทานวิสุงคามสีมา เมื่อ พ.ศ. 2478 เดิมอาณาบริเวณวัดมีพื้นที่อยู่ในเขตปราสาทหินพิมาย สันนิษฐานว่า เมื่อครั้งที่กรุงศรีอยุธยาถูกพม่าตีแตก กรมหมื่นเทพพิพิธ พระโอรสในพระเจ้าอยู่หัวบรมโกศ ได้มาตั้งก๊กขึ้น เรียกว่า ก๊กพิมาย ได้เรียกชื่อวัดว่า วัดเจ้าพิมาย จากภาพเก่าสมัยพระบาทสมเด็จพระจุลจอมเกล้าเจ้าอยู่หัว จากหอจดหมายเหตุแห่งชาติ พบโบสถ์เจ้าพิมาย เข้าใจว่าน่าจะสร้างขึ้นในช่วงเวลากรมหมื่นเทพพิพิธมาตั้งก๊กที่นี่ ปัจจุบันถูกรื้อถอนไปแล้ว ด้านการศึกษาภายในวัดมีโรงเรียนพระปริยัติธรรมแผนกสามัญ ศูนย์ศึกษาพระพุทธศาสนาวันอาทิตย์ และเป็นที่ตั้งของสำนักปฏิบัติธรรมประจำจังหวัดนครราชสีมา แห่งที่ 11
ปูชนียวัตถุที่สำคัญ คือ หลวงพ่อวิมาย (อ่านว่า วิมายะ) พระพุทธรูปหลวงพ่อดำ และหลวงพ่อแดง ปางมารวิชัย ศิลปะอยุธยา ทั้ง 3 องค์ เป็นพระประธานในอุโบสถหลังเก่า
==รายนามเจ้าอาวาส==
พระครูศีลวิสุทธิพรต (ทุย) พ.ศ. 2470–2489
พระมหาเชย พ.ศ. 2489–2495
พระครูศีลวิสุทธิพรต (แก้ว) พ.ศ. 2495–2499
พระอิ่ม
พระครูศีลวิสุทธิพรต (เกิด) พ.ศ. 2502–2513
พระชิต ชิตมาโร รักษาการ พ.ศ. 2514–2515
พระครูวิสุทธิพรตธำรง (เขียว สนฺตจิตฺโต) พ.ศ. 2515
พระมหาเต็มใจ ภูริเมธี พ.ศ. 2539
หลวงพ่อ ดร.พระโพธิวรญาณ (หลวงพ่อเขียว) –2559
==อ้างอิง==
วัดในอำเภอพิมาย
วัดสุชน

วัดสุชน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสิชล อำเภอสิชล จังหวัดนครศรีธรรมราช ปัจจุบันมีพระสมุห์พงศกร กิตฺติเมธี เป็นเจ้าอาวาส
ที่ตั้งของวัดสุชน เดิมเคยถูกใช้เป็นสมรภูมิสมัยพระเจ้าตากสินยกทัพไปตีก๊กพระยานคร เมื่อ พ.ศ. 2312 ซึ่งก๊กพระยานครได้ตั้งทัพรับที่บ้านบางค่าย แล้วทำแพตามแนวคลองให้ทหารข้ามไปรบ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2428 ได้รับพระราชทานวิสุงคามสีมาเมื่อวันที่ 28 กุมภาพันธ์ พ.ศ. 2563
ภายในอุโบสถเป็นที่ประดิษฐาน สมเด็จพระพุทธชยันตีศรีสุชน พระพุทธรูปปางเสวยวิมุตติสุข ที่รวมศิลปะสกุลช่าง 4 สมัย คือ เชียงแสน สุโขทัย ศรีวิชัย และอินเดีย นอกจากนั้นยังมีสิ่งศักดิ์สิทธิ์ที่เป็นที่เลื่อมใสศรัทธา คือ ท้าวเวสสุวรรณ เป็นปางธนบดีเศรษฐีชัมภล ประจำวันอังคาร โดดเด่นด้านการเงินทุกรูปแบบ นิยมขอพรด้านโชคลาภ
==อ้างอิง==
สุชน
ชิโอริ อิซาวะ

ชิโอริ อิซาวะ (井澤 詩織, いざわ しおり, 1 กุมภาพันธ์ 1987 -) เป็นนักพากย์หญิงชาวญี่ปุ่น เกิดที่จังหวัดไซตามะ อยู่สังกัดวอยซ์คิต
== ผลงานพากย์ ==
ซิลเวอร์สปูน (โยชิโนะ มายุมิ)
บาฮามุท มังกรเหล็กไร้พ่าย (ทิลเฟอร์ ริลมิต)
ผ่าเหวนรก (นานาจิ)
ยูบิซากิ คาระ ฮงกิ โนะ เน็ตสึโจ ~ชาราโอะ โชโบชิ วะ มาซซูงุ นะ เมะ เดะ วาตาชิ โอะ ไดตะ~ (ชิโนดะ อายาโกะ)
บลู รีเฟลกชั่น (มิซึซากิ ชิโนะ)
หาบ้านให้มังกรที! (พีจัง)
เอเดนส์ซีโร่ (EM พีโน)
สาวน้อยวัยใส พิชิตชัยในโลกเผด็จการ (คุโรกิ มิสะ)
ปราชญ์หนึ่งในใต้หล้ากับตราสุดอัปยศ (อิริส)
มนุษย์เลื่อยยนต์ (โปจิตะ)
ปีเตอร์ กริลล์กับช่วงเวลาแห่งปราชญ์ (มิธลิม เนซารันต์)
อลิซเกียร์เอจิส (ฮิมุไก ริง)
ยอดผู้กล้า helck (พีวี)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2530
บุคคลจากจังหวัดไซตามะ
ฝาแฝดเหมือน
นักพากย์หญิงชาวญี่ปุ่น
ชิโนะ ชิโมจิ

ชิโนะ ชิโมจิ (下地 紫野, しもじ しの, 4 มิถุนายน 1993 -) เป็นนักพากย์และนักร้องหญิง ชาวญี่ปุ่น เกิดที่จังหวัดโอกินาวะ อยู่สังกัดอาโอนิโปรดักชัน สูง 146 ซม.
== ผลงานพากย์ ==
ไอกัตสึ! (โอโซระ อาการิ)
ชาโดว์เฮาส์ (รัม)
บันทึกแวมไพร์วานิทัส (ลูเซียส ออริเฟรม/ลูก้า)
ซีเล็กชันโปรเจ็กต์ (โทมะ มาโกะ)
สุดยอดมือสังหารอวตารมาต่างโลก (มาฮา)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2536
บุคคลจากจังหวัดโอกินาวะ
นักร้องป็อปหญิงญี่ปุ่น
นักพากย์หญิงชาวญี่ปุ่น
ลินน์

ลินน์ (りん; Lynn, เกิด 1 มิถุนายน) เป็นนักพากย์หญิงชาวญี่ปุ่น อยู่สังกัดอาตส์วิชัน เกิดที่เมืองโยโกสึกะ จังหวัดคานางาวะ โตที่เมืองเมียวโก จังหวัดนีงาตะ
== ผลงานพากย์ ==
บาฮามุท มังกรเหล็กไร้พ่าย (ลีสชาร์เต อาติสมาตา)
จัสต์บีคอส! (โคมิยะ เอนะ)
นางฟ้าตัวน้อยได้ลงมาโปรดฉันค่ะ (มัตสึโมโตะ โคโกะ)
หน่วยผจญคนไฟลุก (ปรินเซสฮิบานะ)
รี-เมน (คาวากุโบะ จินุ)
อควาโทปแห่งทรายขาว (คุดากะ คาริง)
เอ็นเกจคิส (ยูงิริ อายาโนะ)
โมบิลสูทกันดั้ม แม่มดจากดาวพุธ (มิโอริเน เร็มบรัน)
อาจารย์ของฉันไม่มีหาง (สึบากิ ชิราระ )
อารุ อาซะ ดัมมีเฮดไมก์ นิ นัตเตอิตะ โอเระ-คุง โนะ จินเซ (คาเนงาฟุจิ ทสึรุงิ)
 ชีวิตผู้ชนะแบบไม่ทันตั้งตัว (เบอาทริซ โรกเนอร์)
ชีวิตเกษตรตามใจ ในต่างโลก (เรีย)
ถ้านอนไม่หลับ ไปนับดาวกันไหม (คานิกาวะ โมโตโกะ)
เกิดใหม่เป็นลูกโอชิ (ไซโตะ มิยาโกะ)
ออร์เคสตราบรรเลงฝัน (ทาจิบานะ ชิซึกะ)
== อ้างอิง ==
บุคคลที่ยังมีชีวิตอยู่
บุคคลจากจังหวัดคานางาวะ
บุคคลจากจังหวัดนีงาตะ
ชาวญี่ปุ่นเชื้อสายอเมริกัน
นักพากย์หญิงชาวญี่ปุ่น
เนเนะ ฮิเอดะ

เนเนะ ฮิเอดะ (稗田 寧々, ひえだ ねね, 15 มกราคม 1997-) เป็นนักพากย์หญิงชาวญี่ปุ่น เกิดที่จังหวัดคานางาวะ สังกัด 81 Produce
== ผลงานพากย์ ==
ใครว่าข้าไม่เหมาะเป็นจอมมาร (มิซา อิลิโอโลก)
เกมพลิกโฉมนายกระจอก (อิซึมิ ยุซึ)
คิว! (ทากาโตริ ไมกะ)
รักเรานั้นไว้หลังครองโลก (จิงงูจิ มิซากิ)
บันทึกการเดินทางต่างโลกของท่านอัศวินกระดูก (ปนตะ)
โมอิปปง! หนึ่งแต้มฝัน (นางุโมะ อันนะ)
ไซเกียว องเมียวจิ โนะ อิเซไก เท็นเซกิ (อามิว)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2540
บุคคลจากจังหวัดคานางาวะ
นักพากย์หญิงชาวญี่ปุ่น
ภูวศิษฐ์ อนันต์พรสิริ

ภูวศิษฐ์ อนันต์พรสิริ (ชื่อเล่น โจอี้) เกิดวันที่ 17 พฤศจิกายน พ.ศ. 2538 เป็นนักร้อง นักดนตรี นักแต่งเพลงจากจังหวัดร้อยเอ็ด ปัจจุบันเป็นศิลปินสังกัดจีนี่ เรคคอร์ด ในเครือแกรมมี่
==ประวัติ==
ภูวศิษฐ์ อนันต์พรสิริ หรือเดิมชื่อว่า จักรกฤษ ขำจิตร์ เปลี่ยนชื่อเนื่องจากชื่อเก่ามีคนบอกว่าเหมาะกับคนบวชเป็นพระ อยู่ในศาสนา ภูวศิษฐ์จบการศึกษาจากมหาวิทยาลัยราชภัฏร้อยเอ็ด เริ่มแรกประกอบอาชีพครู
จากนั้นเริ่มเข้าสู่เส้นทางสายดนตรีด้วยการเข้าประกวดในรายการ เดอะวอยซ์ไทยแลนด์ (ฤดูกาลที่ 7) อยู่ในทีมของปองกูล สืบซึ้ง จบรายการกับตำแหน่งรองชนะเลิศ หลังจากนั้นได้ทำงานเป็นนักดนตรีสมทบกับปองกูล กว่า 2 ปี
ผลงานซิงเกิลแรกชื่อเพลงว่า "มนุษย์ต่างดาว" และได้มาเป็นศิลปินสังกัดจีนี่ เรคคอร์ด ในเครือแกรมมี่ มีผลงานแรกกับสังกัดคือเพลง "ดวงเดือน" ที่มียอดชมในยูทูบมากกว่า 100 ล้านครั้ง รวมถึงเพลงที่ 2 "นะหน้าทอง" ก็มียอดชมในยูทูบมากกว่า 100 ล้านครั้งเช่นกัน ภายในเวลา 2 เดือน
เดือนพฤศจิกายน พ.ศ. 2565 ภูวศิษฐ์มีผลงานอัลบั้มแรกชื่อ Moon ไรซิ่ง รวมถึงมีคอนเสิร์ตในรูปแบบเวอร์ชวลที่ชื่อ DR.J presents The Journey of MOONไรซิ่ง JOEY PHUWASIT Virtual Concert
==ความเป็นศิลปิน==
ภูวศิษฐ์ได้รับอิทธิพลการร้องเพลงจากปรีติ บารมีอนันต์ จากวงแคลช รวมถึงเขาได้ฝึกการร้องเสียงสูงจากวีรชน ศรัทธายิ่งแห่งวงซิลลี่ ฟูลส์ ฝึกร้องหมอลำจากไหมไทย หัวใจศิลป์ และมนต์แคน แก่นคูน
ภูวศิษฐ์ถนัดเครื่องดนตรีอยู่ 2 ประเภท คือ กีตาร์และพิณ เริ่มฝึกเล่นกีตาร์จากการฟังเพลงของโลโซ เสือ ธนพล ซิลลี่ ฟูลส์ บอดี้สแลม บิ๊กแอส เขามีส่วนร่วมในการแต่งเพลง ยังได้เล่นพิณเพื่อแสดงตัวตนในเพลง
==ผลงาน==
===เพลง===
"มนุษย์ต่างดาว"
"ดวงเดือน" (เพลงประกอบภาพยนตร์ ทิดน้อย)
"โอ๊ย"
"แม่" (เพลงประกอบภาพยนตร์ แดง พระโขนง)
"Rocket Festival" (สัญญาเดือนหก)
"เดือนหงาย" (ร่วมกับ พลพล)
นะหน้าทอง
"เสี่ยว"
"เดือนชนเดือน" (ร่วมกับ ป๊อบ ปองกูล)
"ตะวันทอเเสง" (ร่วมกับ เเบงค์ รัฐวิชญ์)
"เมษาจะกลับไป" (ร่วมกับ จ๋าย TaitosmitH)
"โหยหา"
"ข่อย" (เพลงประกอบโฆษณาผลิตภัณฑ์น้ำยาบ้วนปาก SALZ)
"สปฉ." (ร่วมกับ เบลล่า ราณี ,มาริโอ้ โจ๊ก เพลงประกอบโฆษณาขนมอบกรอบยี่ห้อ ตะวัน (Tawan) )
"ฮักได้บ่" (ร่วมกับ ลุลา กันยารัตน์)
"ปรากฏการณ์ผีเสื้อ" (ร่วมกับ Bodyslam)
===อัลบั้ม===
Moon ไรซิ่ง
== รางวัล ==
==อ้างอิง==
นักร้องชายชาวไทย
บุคคลจากจังหวัดร้อยเอ็ด
ศิลปินสังกัดจีเอ็มเอ็ม แกรมมี่
พุทธศาสนิกชนชาวไทย
ดาร์ก (ละครชุดทางโทรทัศน์)

ดาร์ก (Dark) เป็นละครโทรทัศน์เยอรมัน แนวนิยายวิทยาศาสตร์ และระทึกขวัญ ที่ร่วมสร้างโดย Baran bo Odar และ Jantje Friese ซึ่งมีทั้งหมดสามฤดูกาล ออกอากาศตั้งแต่ปี พ.ศ. 2560 ถึง พ.ศ. 2563 เรื่องราวดังกล่าวเป็นการเล่าเรื่องติดตามตัวละครจากหมู่บ้านสมมติแห่งวินเดน ประเทศเยอรมนี ในขณะที่บางตัวละครกำลังไล่ล่าตามความจริง หลังจากการหายตัวไปของเด็กในชุมชน พวกเขาพยายามไขคดี ติดตาม ค้นหาความเชื่อมโยงระหว่างสี่ครอบครัวที่ห่างเหิน และไขการเดินทางข้ามเวลาที่มาพร้อมกับเรื่องราวน่ากลัว ซึ่งครอบคลุมหลายชั่วอายุคน ละครนี้สำรวจความหมายของเวลาและผลกระทบที่มีต่อธรรมชาติของมนุษย์
ดาร์กเปิดตัวเมื่อวันที่ 1 ธันวาคม พ.ศ. 2560 ออกอากาศบนเน็ตฟลิกซ์ เป็นละครต้นฉบับเรื่องแรกของภาษาเยอรมัน ฤดูกาลที่สองเปิดตัวในวันที่ 21 มิถุนายน พ.ศ. 2562 ในขณะที่ฤดูกาลที่สาม ซึ่งเป็นฤดูกาลสุดท้ายเปิดตัวในวันที่ 27 มิถุนายน พ.ศ. 2563
ละครเรื่องนี้ได้รับการยกย่องจากเสียงวิจารณ์ ทั้งน้ำเสียง ภาพลักษณ์ การแสดง การคัดเลือกนักแสดง ดนตรีประกอบ และความทะเยอทะยาน และความซับซ้อนของการเล่าเรื่อง ตอนจบของละครยังได้รับคำชมอย่างวิพากษ์วิจารณ์ โดยหลายคนเรียกมันว่าบทสรุปที่ "น่าพอใจ" ในปี พ.ศ. 2564 บีบีซีได้จัดอันดับละครดังกล่าวให้เป็นละครทางโทรทัศน์ที่ยิ่งใหญ่ที่สุดลำดับที่ 58 ของศตวรรษที่ 21
== เรื่องย่อ ==
เรื่องราวของเด็ก ๆ ในเมืองที่เริ่มหายตัวไปในเมืองวินเดน ประเทศเยอรมนี เป็นเรื่องราวที่แสดงให้เห็นถึงความสัมพันธ์ที่ร้าวฉาน ชีวิตคู่ และอดีตอันดำมืดของสี่ครอบครัวที่อาศัยอยู่ที่เมืองแห่งนี้ และการไขปริศนาที่กินเวลาถึงสี่ชั่วอายุคน
ในฤดูกาลแรก เริ่มต้นในปี ค.ศ. 2019 และย้อนไปในปี ค.ศ. 1986 และ 1953 ผ่านการเดินทางข้ามเวลาเมื่อมีสมาชิกของครอบครัวหนึ่งที่รับรู้ถึงรูหนอนในระบบถ้ำใต้โรงไฟฟ้านิวเคลียร์ในท้องถิ่น ในช่วงฤดูกาลแรก ความลับเกี่ยวกับครอบครัวของคาห์นวาลด์ นีลเส็น ดอปเปลอร์ และเทียเดมันน์ถูกเปิดเผย และชีวิตของพวกเขาเริ่มพังทลายเมื่อสายสัมพันธ์ของพวกเขาถูกเปิดเผย ซึ่งเหตุการณ์เหล่านี้ได้กระทบกับคนในเมือง ความสงบ และครอบครัวต่าง ๆ
ในฤดูกาลที่ 2 ยังคงสานต่อความพยายามของครอบครัว เพื่อตามหาคนที่พวกเขารักที่หายไป หลายเดือนหลังจากตอนจบฤดูกาลแรกในปี ค.ศ. 2020, 1987 และ 1954 ตามลำดับ เรื่องราวเพิ่มเติมเกิดขึ้นในปี ค.ศ. 2053 และ 1921 ฤดูกาลที่สองได้นำเสนอ Sic Mundus Creatus Est ซึ่งเป็นสมาคมลับของนักท่องเวลาแห่งเมืองวินเดน และโลกใบนี้ ฤดูกาลนี้เป็นเรื่องราวนับถอยหลังสู่วันสิ้นโลก
ฤดูกาลที่ 3 ยังคงเป็นเรื่องราวติดตามครอบครัวทั้งสี่ข้ามเวลาหลังจากวันสิ้นโลกในปี ค.ศ. 2020 เป็นการนำเสนอโลกคู่ขนาน ที่เชื่อมโยงกับโลกแรก ฤดูกาลที่สามสานต่อโครงเรื่องในปี ค.ศ. 1954, 1987, 2020 และ 2053 ในโลกที่หนึ่ง ในขณะเดียวกันก็เพิ่มโครงเรื่องใหม่ในปี ค.ศ. 1888 และปี 2019 และ 2052 ในโลกที่สอง ในขณะที่แต่ละฝ่ายสานต่อความปรารถนาของตนเองในแต่ละโลก และสานต่อเหตุการณ์ของฤดูกาลที่ 2
== เพลง ==
=== ฤดูกาลที่ 1===
==== รายการเพลง ====
=== ฤดูกาลที่ 2 ===
==== รายการเพลง ====
=== ฤดูกาลที่ 3 ===
==== รายการเพลง ====
== การเผยแพร่ ==
ฤดูกาลแรกของละครเปิดตัวในวันที่ 1 ธันวาคม ค.ศ. 2017 มีการประกาศสร้างฤดูกาลที่ 2 พร้อมตัวอย่างสั้น ๆ บนหน้าเฟซบุ๊กของละครและเน็ตฟลิกซ์ของเยอรมันในวันที่ 20 ธันวาคม ค.ศ. 2017 ในวันที่ 26 เมษายน ค.ศ. 2019 มีการประกาศฤดูกาลที่ 2 เปิดตัวในวันที่ 21 มิถุนายน ค.ศ. 2019 ในวันที่ 26 พฤษภาคม ค.ศ. 2020 มีการประกาศฤดูกาลที่ 3 ฤดูกาลสุดท้าย ซึ่งเผยแพร่ในวันที่ 27 มิถุนายน ค.ศ. 2020
== อ้างอิง ==
== แหล่งข้อมูลอื่น ==
Dark – The Official Guide
ภาพยนตร์เยอรมัน
โครงข่ายประสาทเทียมแบบสังวัตนาการ

โครงข่ายประสาทเทียมแบบสังวัตนาการ หรือ โครงข่ายประสาทเทียมแบบคอนโวลูชัน (convolutional neural network, CNN) เป็นโครงข่ายประสาทเทียมแบบป้อนไปข้างหน้า แต่ละหน่วยเซลล์ภายในโครงข่ายลักษณะนี้สามารถถูกคำนวณร่วมไปกับหน่วยที่อยู่ในขอบเขตรอบข้าง เป็นวิธีที่มีประสิทธิภาพมากสำหรับใช้ในการประมวลผลภาพขนาดใหญ่
โครงข่ายประสาทเทียมแบบคอนโวลูชันอาจประกอบไปด้วยหนึ่งชั้นหรือหลายชั้น และประกอบรวมกับชั้นเชื่อมต่อสมบูรณ์ (fully connected layer) (ซึ่งเทียบเท่ากับโครงสร้างภายในโครงข่ายประสาทเทียมแบบดั้งเดิม) และยังมักเติมชั้นบ่อรวม (pooling layer) โครงสร้างในลักษณะนี้ช่วยให้โครงข่ายประสาทเทียมสามารถใช้ประโยชน์จากโครงสร้างสองมิติของข้อมูลป้อนเข้าได้ โครงข่ายประสาทเทียมแบบคอนโวลูชัน สามารถให้ผลลัพธ์ที่ดีเยี่ยมในการวิเคราะห์การรู้จำคำพูด เหนือกว่าโครงสร้างการเรียนรู้เชิงลึกอื่น ๆ แบบจำลองนี้ยังสามารถฝึกได้โดยใช้ อัลกอริทึมการแพร่ย้อนกลับ
เมื่อเทียบกับโครงข่ายประสาทเทียมเชิงลึกแบบป้อนไปข้างหน้าแบบอื่น ๆ แล้ว โครงข่ายประสาทเทียมแบบคอนโวลูชันนั้นมีพารามิเตอร์ที่ต้องพิจารณาน้อยกว่า ทำให้เป็นโครงสร้างการเรียนรู้เชิงลึกที่ถูกใช้แพร่หลาย
โครงข่ายประสาทเทียมแบบคอนโวลูชันนั้นได้รับแรงบันดาลใจจากวิธีการจัดระเบียบการเชื่อมต่อของระบบประสาทในเปลือกสมองที่ใช้ในการมองเห็นของสัตว์ เซลล์ประสาทหนึ่งเซลล์จะตอบสนองต่อสิ่งเร้าในพื้นที่จำกัดเท่านั้น และพื้นที่รับความรู้สึกของเซลล์ประสาทต่างๆ จะซ้อนทับกันจนครอบคลุมลานสายตาทั้งหมด
== อ้างอิง ==
ปัญญาประดิษฐ์
ความมองเห็น

ความมองเห็น (seeing) หรือ ความมองเห็นทางดาราศาสตร์ (astronomical seeing) เป็นปริมาณทางกายภาพที่ใช้อธิบายระดับที่วัตถุสังเกตการณ์ทางดาราศาสตร์ ความพร่ามัว และการเปล่งประกายเนื่องจากอิทธิพลของความปั่นป่วนภายในชั้นบรรยากาศ
ที่จริงแล้วเรื่องความมองเห็นจัดอยู่ในขอบเขตการวิจัยของบรรยากาศศาสตร์ แต่นักดาราศาสตร์ก็ให้ความสำคัญกับเรื่องนี้อย่างมาก เพราะมีผลต่อคุณภาพของการสังเกตการณ์ทางดาราศาสตร์
บริเวณหอดูดาวที่สำคัญแห่งต่าง ๆ เช่น ที่ภูเขาไฟเมานาเคอาในเกาะฮาวาย และลาปัลมาในแคว้นกานาเรียสของสเปน และ เซร์โรปารานัลในทะเลทรายอาตากามาของชิลี มักมีค่าความมองเห็นที่ดีเยี่ยม นักวิทยาศาสตร์จะวัดค่าความมองเห็นเพื่อเลือกสถานที่ตั้งหอสังเกตการณ์เชิงแสง ตัวอย่างเช่น สหรัฐกำลังวางแผนที่จะสร้างกล้องโทรทรรศน์ที่มีรูรับแสงขนาด 30 เมตร จึงได้วัดค่าความมองเห็นในสถานที่หลายแห่ง เช่น ทางตอนเหนือของประเทศเม็กซิโก และทางตอนเหนือของประเทศชิลี
== อ้างอิง ==
ดาราศาสตร์เชิงสังเกตการณ์
การสร้างภาพทางดาราศาสตร์
ยูการิ อันไซ

ยุการิ อันไซ (安齋 由香里, あんざい ゆかり, 31 ธันวาคม -) เป็นนักพากย์หญิงชาวญี่ปุ่น เกิดในไต้หวัน และโตที่จังหวัดฟุกุชิมะ ญี่ปุ่น ไม่ได้อยู่สังกัดค่ายนักพากย์ไหนเลย
เป็นลูกครึ่งไต้หวันและญี่ปุ่น เคยใช้ชีวิตอยู่ที่บ้านยายในไต้หวันจนกระทั่งอายุได้ห้าขวบ นอกจากนี้ยังเคยได้ศึกษาในต่างประเทศในนิวซีแลนด์ ประมาณแปดเดือน
ในปี 2018 ได้แจ้งเกิดในฐานะนักพากย์เป็นครั้งแรกในบทตัวเอก มินาโมโตะ โมโมะ ในอนิเมะ RELEASE THE SPYCE
== ผลงานพากย์ ==
RELEASE THE SPYCE (มินาโมโตะ โมโมะ)
LiGHTs (เทียรา)
คิว! (โยมิเนะ มิฮารุ)
โมอิปปง! หนึ่งแต้มฝัน (ทากิงาวะ ซานาเอะ)
== อ้างอิง ==
บุคคลที่ยังมีชีวิตอยู่
บุคคลจากจังหวัดฟูกูชิมะ
นักพากย์หญิงชาวญี่ปุ่น
กิตติ ลิ่มสกุล

ดร.กิตติ ลิ่มสกุล (เกิด 5 เมษายน พ.ศ. 2497) เป็นนักการเมืองและนักเศรษฐศาสตร์ชาวไทย เป็นผู้ร่วมก่อตั้งพรรคไทยรักไทย ในปี 2541 เคยทำหน้าที่ที่ปรึกษานโยบายของนายกรัฐมนตรี (ทักษิณ ชินวัตร) เป็นกรรมการผู้ช่วยรัฐมนตรี ปัจจุบันเป็นรักษาการรองหัวหน้าพรรคเพื่อไทย
== ประวัติ ==
ดร.กิตติ ลิ่มสกุล เกิดเมื่อวันที่ 5 เมษายน พ.ศ. 2497  สำเร็จการศึกษาระดับปริญญาตรี เศรษฐศาสตรบัณฑิต จากคณะเศรษฐศาสตร์ จุฬาลงกรณ์มหาวิทยาลัย ระดับปริญญาโท เศรษฐศาสตรมหาบัณฑิต (ภาษาอังกฤษ) จากมหาวิทยาลัยธรรมศาสตร์ และสำเร็จการศึกษาระดับปริญญาเอก เศรษฐศาสตรดุษฎีบัณฑิต จากมหาวิทยาลัยนาโกย่า ประเทศญี่ปุ่น ด้วยทุนรัฐบาลญี่ปุ่น (Monbusho Scholarship)
== การทำงาน ==
กิตติ ลิ่มสกุล เคยทำงานเป็นอาจารย์ประจำ คณะเศรษฐศาสตร์ จุฬาลงกรณ์มหาวิทยาลัย ระหว่างปี 2522 - 2529 ดำรงตำแหน่งทางวิชาการสูงสุดเป็นรองศาสตราจารย์ ระดับ 9 และเขาได้รับแต่งตั้งเป็นศาสตราจารย์, หัวหน้าโครงการ ประจำ Saitama University, Saitama, Japan ในปี 2559 - 2563 และเป็นหัวหน้าโครงการ ประจำ ศูนย์บริการวิชาการแห่งจุฬาลงกรณ์มหาวิทยาลัย ในปี 2558
== งานการเมือง ==
กิตติ ลิ่มสกุล เป็นหนึ่งในผู้ร่วมก่อตั้งพรรคไทยรักไทย ในปี 2541  ภายหลังการจัดตั้งรัฐบาลของศ.พิเศษทักษิณ ชินวัตร เขาได้รับแต่งตั้งเป็นที่ปรึกษานโยบายของนายกรัฐมนตรี โดยเป็นผู้วางนโยบายการพัฒนาด้วยการพึ่งตนเอง หนึ่งตำบล-หนึ่งผลิตภัณฑ์ (One Tambon–One Product, A Self-help Development Policy for Thailand) ให้กับรัฐบาลของพรรคไทยรักไทย ต่อมาในปี 2547 ได้รับแต่งตั้งเป็นกรรมการผู้ช่วยรัฐมนตรี ประจำกระทรวงการคลัง และในปี 2549 เป็นกรรมการผู้ช่วยรัฐมนตรี ประจำกระทรวงศึกษาธิการ
กิตติ ลิ่มสกุล กลับมามีบทบาททางการเมืองอีกครั้ง เมื่อได้รับแต่งตั้งเป็นรองหัวหน้าพรรคเพื่อไทย ในปี 2565 และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ พรรคเพื่อไทย ลำดับที่ 90
== เครื่องราชอิสริยาภรณ์ ==
== อ้างอิง ==
นักการเมืองไทย
นักเศรษฐศาสตร์ชาวไทย
พรรคไทยรักไทย
พรรคเพื่อไทย
นิสิตเก่าคณะเศรษฐศาสตร์ จุฬาลงกรณ์มหาวิทยาลัย
บุคคลจากคณะเศรษฐศาสตร์ มหาวิทยาลัยธรรมศาสตร์
อาจารย์คณะเศรษฐศาสตร์
ศาสตราจารย์
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
ผู้ได้รับเหรียญจักรพรรดิมาลา
ชาร์ล เลอแกลร์

ชาร์ล มาร์ก แอร์เว แปร์สวาล เลอแกลร์ (Charles Marc Hervé Perceval Leclerc; เกิด 16 ตุลาคม ค.ศ. 1997) เป็นนักแข่งรถชาวโมนาโก ซึ่งกำลังแข่งในฟอร์มูลาวันสังกัดทีมสกูเดรีอาเฟร์รารี เขาคว้าตำแหน่งชนะเลิศรายการซีรีส์จีพี 3 ใน ค.ศ. 2016 และเอฟไอเอฟอร์มูลาทูแชมเปียนชิปใน ค.ศ. 2017
เลอแกลร์เปิดตัวในการแข่งขันฟอร์มูลาวันเมื่อ ค.ศ. 2018 ภายใต้สังกัดทีมเซาเบอร์ ซึ่งเป็นทีมในเครือของเฟร์รารี โดยเขาเป็นส่วนหนึ่งของสถาบันนักแข่งเฟร์รารี ในปีก่อนหน้าทีมเซาเบอร์จบการแข่งขันในลำดับสุดท้าย แต่เมื่อเลอแกลร์เข้าร่วมทีม เขาได้พาทีมเลื่อนขึ้นมาอยู่ในอันดับที่ 8 หลังจบการแข่งขันในการแข่งขันชิงแชมป์คอนสตรักเตอร์ และเป็นอันดับที่สูงกว่านักแข่งของเซาเบอร์อีกสองคน เขาเข้าร่วมกับทีมเฟร์รารีในฤดูกาลถัดไปและกลายเป็นนักแข่งที่อายุน้อยที่สุดเป็นอันดับสองที่ผ่านเข้ารอบโพลโพซิชันในฟอร์มูลาวันในบาห์เรนกรังด์ปรีซ์ 2019 ในฤดูกาล 2019 เลอแกลร์คว้าชัยชนะครั้งแรกในอาชีพของเขาที่เบลเยียม เขาได้รับรางวัลเอฟไอเอโพลโทรฟี ตำแหน่งโมสต์โพลโพซิชันในฤดูกาล 2019 และกลายเป็นนักแข่งอายุน้อยที่สุดที่คว้าตำแหน่งนี้ ก่อนที่จะคว้าแชมป์อีกครั้งใน ค.ศ. 2022 เลอแกลร์ได้รางวัลรองชนะเลิศในการแข่งขันเวิลด์ไดรเวอร์แชมเปียนชิป 2022
ในรายการบาห์เรนกรังด์ปรีซ์ 2023 เลอแกลร์คว้าชัยชนะ 5 รายการและตำแหน่งโพล 18 ครั้งในการแข่งขันฟอร์มูลาวัน เขาทำคะแนนแกรนด์สแลมแรกในอาชีพของเขาที่ออสเตรเลียนกรังด์ปรีซ์ 2022 เลอแกลร์จะอยู่ในทีมเฟร์รารีจนกว่าจะสิ้นสุดฤดูกาล 2024 เป็นอย่างน้อย
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2540
นักแข่งรถสูตรหนึ่ง
ฟังก์ชันกระจายจุด

ฟังก์ชันกระจายจุด (point spread function, PSF) เป็นฟังก์ชันที่แสดงถึงการตอบสนองของระบบเชิงแสงต่อแหล่งกำเนิดแสงแบบจุด โดยทั่วไปแล้ว มักหมายถึงการตอบสนองต่อแรงกระตุ้นของระบบเชิงแสงในการถ่ายภาพ คำว่า PSF นั้นใช้ในบริบทที่หลากหลาย อาจใช้เรียกพื้นที่พร่ามัวในภาพที่ปรากฏในวัตถุที่ยังไม่ได้ปรับแก้ หรือในแง่ของการใช้งาน อาจหมายถึงลักษณะของโดเมนเชิงพื้นที่ของฟังก์ชันการถ่ายโอนแสง เป็นแนวคิดที่มีประโยชน์ในทัศนศาสตร์ฟูรีเย ดาราศาสตร์ กล้องจุลทรรศน์อิเล็กตรอน และเทคนิคการถ่ายภาพอื่น ๆ (อย่างกล้องจุลทรรศน์สามมิติ เช่น กล้องจุลทรรศน์แบบโฟกัสร่วม กล้องจุลทรรศน์แบบวาวแสง ฯลฯ)
ระดับความแพร่กระจาย (เบลอ) ของจุดนั้นถือเป็นตัววัดคุณภาพของระบบภาพ ในระบบการถ่ายภาพ เช่น กล้องจุลทรรศน์แบบวาวแสง กล้องโทรทรรศน์ และกล้องจุลทรรศน์เชิงแสง กระบวนการสร้างภาพจะเป็นเชิงเส้นในแง่ของกำลัง และอธิบายโดยทฤษฎีระบบเชิงเส้น หากแสงสอดคล้องกัน ภาพที่ได้จะเป็นเส้นตรงใน สนามไฟฟ้าที่เป็นเชิงซ้อน ซึ่งหมายความว่าเมื่อถ่ายภาพวัตถุ A และ B สองชิ้นพร้อมกัน ผลลัพธ์ที่ได้จะเป็นผลรวมของวัตถุที่ถ่ายภาพแยกกัน กล่าวอีกนัยหนึ่ง เราสามารถพูดได้ว่าการถ่ายภาพของ A ไม่ได้รับผลกระทบจากการถ่ายภาพของ B และในทางกลับกันก็ด้วย ที่เป็นแบบนี้ก็เนื่องจากธรรมชาติของโฟตอนที่ไม่มีปฏิสัมพันธ์ (ผลรวมในที่นี้คือผลรวมของคลื่นแสง ในระนาบที่ไม่มีการสร้างภาพ คลื่นแสงสามารถแทรกแซงซึ่งกันและกันได้โดยการหักล้างกันหรือเสริมกันเอง)
== PSF ในดาราศาสตร์ ==
ในดาราศาสตร์เชิงสังเกตการณ์ วัตถุท้องฟ้า เช่น ดาวฤกษ์ หรือ เควซาร์ เป็นแหล่งกำเนิดแสงที่สว่างพอที่จะเกิด PSF ขึ้นมาในการสังเกตการณ์ รูปร่างและที่มาของ PSF นั้นอาจขึ้นอยู่กับเครื่องมือและวิธีการใช้งาน
สำหรับกล้องโทรทรรศน์เชิงแสงภาคพื้นดิน (เรียกว่าค่าความมองเห็น) ความบิดเบี้ยวของอากาศในชั้นบรรยากาศนั้นเป็นส่วนปัจจัยหลักของ PSF ในการถ่ายภาพภาคพื้นดินความละเอียดสูงนั้น PSF มักจะต่างกันไปตามตำแหน่งภายในภาพ (เรียกว่า anisoplanatism) ในระบบที่มีการใช้อะแดปทิฟออปติก PSF คือผลรวมของรูรับแสงของระบบและผลกระทบจากบรรยากาศที่ยังปรับแก้ได้ไม่หมด
สำหรับกล้องโทรทรรศน์วิทยุ และ กล้องโทรทรรศน์อวกาศที่ถึงขีดจำกัดการเลี้ยวเบนแล้ว ปัจจัยหลักของ PSF สามารถอนุมานได้จากสภาวะรูรับแสงในย่านความถี่ ในทางปฏิบัติแล้ว ผลกระทบของส่วนประกอบต่างๆ ภายในระบบเชิงที่ซับซ้อนสามารถเกิดขึ้นได้ การจะคำนวณ PSF ได้อย่างสมบูรณ์นั้นจะต้องคิดรวมการเลี้ยวเบนของแสง (หรือโฟตอน) ในเครื่องตรวจจับ และข้อผิดพลาดในการติดตามของดาวเทียมและกล้องโทรทรรศน์ด้วย
== อ้างอิง ==
จักษุวิทยา
ทัศนศาสตร์
กีฬาฮอกกี้ในโอลิมปิกฤดูร้อน 2024 – รอบคัดเลือกชาย

การแข่งขันรอบคัดเลือกชายสำหรับกีฬาฮอกกี้ในโอลิมปิกฤดูร้อน 2024 จะเกิดขึ้นระหว่างเดือนสิงหาคม ค.ศ. 2023 ถึงไตรมาสแรกของ ค.ศ. 2024 โดยจัดสรร 12 ทีมสำหรับการแข่งขันรอบสุดท้าย สหพันธ์ฮอกกี้นานาชาติทั้ง 5 โซนได้รับคาดการณ์ว่าจะมีตัวแทนระดับทวีปในการแข่งขันฮอกกี้โอลิมปิก
ประเทศฝรั่งเศส ซึ่งเป็นเจ้าภาพได้รับโควตาโดยตรงในการแข่งขันทีมชายหลังจากได้อันดับใน 25 อันดับแรกหรือสูงกว่าในการจัดอันดับโลกของสหพันธ์ฮอกกี้นานาชาติ โควต้าอีกครึ่งที่เหลือจะให้กับทีม 3 อันดับแรกในแต่ละการแข่งขันรอบคัดเลือกโอลิมปิกของสหพันธ์ฮอกกี้นานาชาติ 2 รายการที่แยกจากกัน
== วิธีการ ==
=== ทีมที่ผ่านการคัดเลือก ===
== อ้างอิง ==
== แหล่งข้อมูลอื่น ==
ฮอกกี้
2024
กีฬาฮอกกี้ในโอลิมปิกฤดูร้อน 2024 – รอบคัดเลือกหญิง

การแข่งขันรอบคัดเลือกหญิงสำหรับกีฬาฮอกกี้ในโอลิมปิกฤดูร้อน 2024 จะเกิดขึ้นระหว่างเดือนสิงหาคม ค.ศ. 2023 ถึงไตรมาสแรกของ ค.ศ. 2024 โดยจัดสรร 12 ทีมสำหรับการแข่งขันรอบสุดท้าย สหพันธ์ฮอกกี้นานาชาติทั้ง 5 โซนได้รับคาดการณ์ว่าจะมีตัวแทนระดับทวีปในการแข่งขันฮอกกี้โอลิมปิก
ประเทศฝรั่งเศส ซึ่งเป็นเจ้าภาพได้รับโควตาโดยตรงในการแข่งขันทีมหญิงหลังจากได้อันดับใน 25 อันดับแรกหรือสูงกว่าในการจัดอันดับโลกของสหพันธ์ฮอกกี้นานาชาติ โควต้าอีกครึ่งที่เหลือจะให้กับทีม 3 อันดับแรกในแต่ละการแข่งขันรอบคัดเลือกโอลิมปิกของสหพันธ์ฮอกกี้นานาชาติ 2 รายการที่แยกจากกัน
== วิธีการ ==
=== ทีมที่ผ่านการคัดเลือก ===
== อ้างอิง ==
== แหล่งข้อมูลอื่น ==
ฮอกกี้
2024